***7*** é o sétimo álbum de estudio da banda estadounidense de dream pop Beach House, publicado o 11 de maio de 2018 a través do selo Sub Pop. O disco segue ao recompilatorio *B-Sides and Rarities* editado en 2017, que serviu como unha provervial "limpeza do armario" para abrir o comiño a un novo proceso creativo.

O álbum non foi producido por Chris Coady, que traballara durante moito tempo co grupo, e no seu lugar a banda colaborou con Sonic Boom, aínda que non tiña un produtor "no sentido tradicional". A gravación do disco durou uns 11 meses, a diferenza dos rápidos procesos de anteriores traballos, comezando no estudio caseiro do dúo en Baltimore e rematando nos estudios Carriage House e Palmetto Studio. *7* foi aclamado pola crítica musical, que loubou a natureza aventureira do disco e a consistencia da banda, con algúns críticos dicindo que se trataba do mellor traballo do dúo ata a data.

Editáronse cinco sinxelos do álbum: "Lemon Glow", "Dive", "Dark Spring", "Black Car" e "Lose Your Smile".

Gravación
---------

A diferenza dos discos anteriores, Beach House tomou o seu tempo co proceso de gravación de *7*. En lugar dunha longa sesión de estudio, gravaron lotes de cancións cando estaban inspirados, o que resultou en cinco mini-sesións ao longo de once meses en 2017. Todos os temas do álbum iniciáronse no estudio caseiro do dúo en Baltimore, chamado Apple Orchard Studios, e rematáronse en Carriage House en Stamford, Connecticut, con "Lose Your Smile" e "Woo" sendo gravados no Palmetto Studio dos Ánxeles. A banda afirmou que o seu obxectivo durante todo o proceso de gravación do álbum foi o "renacemento e o rexuvenecemento", continuando: "Queriamos repensar os métodos antigos e eliminar algunhas limitacións autoimpostas. No pasado, moitas veces limitabamos a nosa escritura a partes que podíamos interpretar en directo. En *7*, decidimos seguir o que viña de forma natural. Como resultado, hai algunhas cancións sen guitarra, e algunhas sen teclado. Hai cancións con capas e produción que nunca poderíamos recrear en directo, e iso é emocionante para nós. Basicamente, deixamos que os nosos estados de ánimo creativos, en lugar da instrumentación, diten a sensación do álbum".

A banda temén dixo que *7* non tivo un produtor no sentido tradicional, o que fixo que as ideas impulsasen a creatividade e non o proceso creativo de calquera persoa. O batería de xira da banda desde 2016, James Barone, tocou en todo o disco. Tamén traballaron con Peter Kember, coñecido polo nome artístico de Sonic Boom, que axudou "na eliminación de convencións e en axudar a manter as cancións vivas, frescas e protexidas das forzas destrutivas da sobreprodución/sobre-perfección dos estudos de gravación".

Listaxe de cancións
-------------------

Tódolos temas escritos e compostos por Beach House. 

| N.º | Título | Duración |
| --- | --- | --- |
| 1. | "Dark Spring"   | 3:24 |
| 2. | "Pay No Mind"   | 3:24 |
| 3. | "Lemon Glow"   | 4:04 |
| 4. | "L'Inconnue"   | 4:24 |
| 5. | "Drunk in LA"   | 3:59 |
| 6. | "Dive"   | 4:25 |
| 7. | "Black Car"   | 4:11 |
| 8. | "Lose Your Smile"   | 4:09 |
| 9. | "Woo"   | 4:14 |
| 10. | "Girl of the Year"   | 3:51 |
| 11. | "Last Ride"   | 6:59 |
| 47:04 |

Notas
-----

1. ↑  "Beach House announce new album "7" | Bella Union". *bellaunion.com* (en inglés). Arquivado dende o orixinal o 20 de decembro de 2019. Consultado o 2019-10-27.
2. ↑  "Beach House announce new album "7"". *Bella Union*. 2018-03-08. Archived from the original on 08 de marzo de 2018. Consultado o 2024-04-01.
3. ↑  "7". *Sub Pop Mega Mart*. Consultado o 2024-04-01.
4. ↑  Records, Sub Pop. "Beach House To Release '7', The Group’s 7th Album, Worldwide On May 11th, 2018. Now Experience The Transcendent New Track, "Dive"". *Sub Pop Records* (en inglés). Consultado o 2024-04-01.

|  |  |
| --- | --- |
| Control de autoridades | 
* Wd: Q55602867
* Discogs: 1360067
* MusicBrainz: ID

 |